A BIZOTTSÁG 1089/2008/EK RENDELETE
(2008. november 5.)
a Bulgária és Románia csatlakozására tekintettel a cukorágazatra vonatkozó átmeneti intézkedések megállapításáról szóló 1832/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 41. cikkére, valamint 21. cikkére, összefüggésben az V. melléklet 3. szakasza a) pontjának 4. alpontjával,
mivel:
(1)
Az 1832/2006/EK bizottsági rendelet (1) II. fejezetének 2. szakasza rendelkezik a Bulgáriában és Romániában az Európai Unióhoz való csatlakozásuk időpontjában meglévő cukor-többletmennyiségek meghatározásáról és a piacról történő eltávolításáról. Az említett szakasz különösen megállapítja a többletmennyiségek meghatározására, a piacról való eltávolításukra, valamint eltávolításuk bizonyítékának az azonosított piaci szereplők és/vagy Bulgária és Románia általi benyújtására vonatkozó határidőket. Ezenkívül referencia-időszakokat állapít meg a Bulgária és Románia által fizetendő összegek kiszámításához, amennyiben a többletkészleteket nem vonják ki a közösségi piacról.
(2)
Mivel a Bulgáriában és Romániában felhalmozott többletmennyiségek tekintetében benyújtandó információk késedelmesen érkeztek be, továbbá az adatok alapos elemzéséhez és az érintett tagállamokkal való megvitatásához kevés idő állt rendelkezésre, a Bizottságnak nem állt módjában a többletmennyiségeket az 1832/2006/EK rendelet 9. cikke (1) bekezdésének megfelelően 2007. július 31-ig megállapítani.
(3)
A II. fejezet 2. szakaszának megfelelő alkalmazhatósága érdekében az említett határidőket meg kell hosszabbítani.
(4)
Az 1832/2006/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1832/2006/EK rendelet a következőképpen módosul:
1.
A 9. cikk (1) bekezdésében a „2007. július 31-ig” szöveg helyébe a „2008. december 31-ig” szöveg lép.
2.
A 11. cikk a következőképpen módosul:
a)
az (1) bekezdésben a „2008. április 30-ig” szöveg helyébe a „2009. szeptember 30-ig” szöveg lép;
b)
a (3) bekezdés a következőképpen módosul:
i.
a „2008. április 30.” szöveg helyébe a „2009. szeptember 30.” szöveg lép;
ii.
a „2008. december 31-ig” szöveg helyébe a „2010. május 31-ig” szöveg lép.
3.
A 12. cikk a következőképpen módosul:
a)
az (1) bekezdésben a „2008. július 31-ig” szöveg helyébe a „2009. december 31-ig” szöveg lép;
b)
a (2) bekezdés negyedik albekezdésében a „2008. április 30-ig” szöveg helyébe „2009. szeptember 30-ig” szöveg lép.
4.
A 13. cikk a következőképpen módosul:
a)
az (1) bekezdésben a „2008. augusztus 31-ig” szöveg helyébe a „2010. január 31-ig” szöveg lép;
b)
a (2) bekezdés a következőképpen módosul:
i.
az első albekezdésben a „2008. április 30.” szöveg helyébe a „2009. szeptember 30.” szöveg lép;
ii.
a második albekezdésben a „2008. december 31-ig” szöveg helyébe a „2010. május 31-ig” szöveg lép;
iii.
a harmadik albekezdésben a „2008. október 31-ig” szöveg helyébe a „2010. március 31-ig” szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 5-én.